KOMENTE DHE REKOMANDIME 
MBI RAPORTIN E MONITORIMIT PËR  4 MUJORIN E PARE 2021 PËR AUTORITETIN E KONKURRENCËS
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjate 4 mujorit te pare 2021, Autoriteti i Konkurencës ka ushtruar veprimtarinë e vet për të siguruar funksionimin e konkurrencës së lirë dhe efektive në treg.

Objektivi i aktivitetit të Autoritetit të Konkurrencës gjatë kesaj periudhe ka qenë monitorimi i kushteve të tregut për sigurimin e konkurrencës së lirë dhe efektive në treg. Mbikqyrje e tregut për evidentimin e marrëveshjeve në sektorët kryesor të ekonomisë, sigurimi i një ekonomie tregu funksionale duke ndaluar marrëveshjet e ndaluara. 

Autoriteti i Konkurrencës e ka mbështetur veprimtarinë e tij në nisjen e monitorimeve dhe inspektimeve në treg me nismën e tij ose sipas ankesave. 
Gjatë 4 mujorit te pare 2021 është realizuar objektivi si më poshtë:

1.  “Mbikqyrja dhe hetimi i tregjeve prodhuese dhe jo prodhuese (abuzimi me poziten dominuese dhe marreveshjet e ndaluara) si dhe kontrolli i perqendrimeve. 
Ky objektiv është realizuar nëpërmjet realizimit të treguesve të performancës si më poshtë:

· “Rezultatet nga raportet dhe monitorimet”, janë realizuar 24 raporte dhe vendime nga 50 të planifikuara si vjetor.
· Sjellja e IAL publike dhe private është duke u monitoruar dhe hartuar një informacion.
· Eshtë realizuar monitorimi i tregut të importit të grurit, i importit, prodhimit dhe tregtimit të miellit.

· Eshtë realizuar monitorimi i tregut te prodhimit dhe tregtimit te naftes bruto.
· Jane bërë hetime paraprake ne tregun e ngarkim-shkarkimit, importit, depozitimit, shitjes me shumice te karburanteve, ne tregun e importit dhe shitjes me shumice te plehrave kimike dhe inputeve bujqesore, i cili eshte ne vazhdim.
·  “Vendime përqëndrimesh”, janë marrë 15 vendime përqëndrimesh nga 40 të planifikuara.

· “Akte ligjore të vlerësuara”, janë vlerësuar 10 akte ligjore nga 45 të planifikuara. 

II. Karakteristika kryesore të performancës së shpenzimeve
Në fund të 4 mujorit te pare 2021, situata në lidhje me realizimin e shpenzimeve të buxhetit, krahasuar me planin e periudhes, sipas të dhënave të paraqitura në raportin e monitorimit nga Autoriteti i Konkurrencës, paraqitet si më poshtë:

                                                                                                           në  000/lekë
	
	Emërtimi
	Plani 4 mujor 2021
	Fakti 4 mujori I   2021
	% e realizimit

	1.
	Shpenzime personeli
	21 000
	20 388
	97%

	2.
	Shpenzime të tjera korrente
	3 107
	1 807
	58.1%

	3.
	Shpenzime Kapitale (F.brendsh)
	1 000
	883
	88%

	
	TOTALI
	25 107
	23 078
	92%


Ndërsa realizimi i shpenzimeve të programit paraqitet si më poshtë:

                                                                                                                   në  000/lekë
	
	Emërtimi
	Plani 4 mujori I 2021
	Fakti 4 mujori I 2021
	% e realizimit

	
	
	Korrente 
	Investime
	Korrente
	Investime
	Korrente
	Investime

	1.
	Mbikqyrja e tregut dhe garantimi konkurrencës
	24 107
	1 000
	22 195
	883
	92%
	88%


Pra sic shikohet nga të dhënat e tabelës së mësipërme plani i shpenzimeve të buxhetit në Total me financim të brendshëm për këtë institucion, është realizuar në masën 92% të planit për 4 mujorin e I, 2021. 
III. Informacion mbi volumin dhe madhësinë e ndryshimit të buxhetit
Për Buxhetin e Autoritetit të Konkurrencës  për vitin 2021, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

në  000/lekë
	Programet
	Buxheti fillestar 2021
	Buxheti me ndryshime 2021
	Diferenca

	
	(1)
	(2)
	(3=2-1)

	Mbikqyrja e tregut dhe garantimi konkurrencës
	72 240
	72 440
	200


Ndryshimet e planit perbehen nga akordimet e fondeve per perdorim nga Fondi i vecante.
IV.       Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
në  000/lekë
	Programet
	Shpenzime korrente
	Shpenzime kapitale
	Totali i shpenzimeve

	
	AK
	Thesari
	Dif.In-Thesar
	AK 
	Thesari
	Dif.In-Thesar
	AK
	Thesari
	Dif.In-Thesar

	Mbikqyrja e tregut dhe garantimi konkurrencës
	22 195
	22 195
	
	883
	883
	
	23 078
	23 078
	


V. Komente dhe rekomandime

· Vlerësojmë që raporti i monitorimit është paraqitur sipas formateve të përcaktuara dhe ne afatet e percaktuara në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”. 
· Për sa i përket përmbajtjes së anekseve 3 dhe 4, mendojme se duhet të plotësohen përkatësisht me argumentet përkatëse të cilat duhet të paraqiten në kollonën “komente”, si edhe me analizën e realizimit të objektivave të politikes duke i paraqitur në kollonën “komente”.
VI.  Publikimi
Raporti i Monitorimit për 4 mujorin e I 2021, është publikuar në faqen zyrtare të Autoritetit të Konkurrencës.
Linku: http://www.caa.gov.al/publications/list/category/3/page/1

